CELEX: 32016R1618
Language: lv
Date: 2016-09-08 00:00:00
Title: Komisijas Regula (ES) 2016/1618 (2016. gada 8. septembris), ar ko groza Eiropas Parlamenta un Padomes Regulu (EK) Nr. 2003/2003 par mēslošanas līdzekļiem, lai pielāgotu tās I un IV pielikumu (Dokuments attiecas uz EEZ)

9.9.2016   
            
            
               LV
            
            
               Eiropas Savienības Oficiālais Vēstnesis
            
            
               L 242/24
            
         KOMISIJAS REGULA (ES) 2016/1618
   (2016. gada 8. septembris),
   ar ko groza Eiropas Parlamenta un Padomes Regulu (EK) Nr. 2003/2003 par mēslošanas līdzekļiem, lai pielāgotu tās I un IV pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Regulu (EK) Nr. 2003/2003 par mēslošanas līdzekļiem (1) un jo īpaši tās 31. panta 1. un 3. punktu un 29. panta 4. punktu,
   tā kā:
   
               (1)
            
            
               Attiecībā uz vairākiem mēslošanas līdzekļiem saskaņā ar Regulas (EK) Nr. 2003/2003 31. panta 2. punktu ir iesniegti pieprasījumi tos iekļaut minētās regulas I pielikumā.
            
         
               (2)
            
            
               [S,S]-etilēndiamīndisuksīnskābe (turpmāk “[S,S]-EDDS”) ir mikroelementu mēslošanas līdzekļiem paredzēts organisks helātveidotājs aģents. Ar [S,S]-EDDS helatētu dzelzi lieto, lai koriģētu dzelzs deficītu un novērstu dzelzs hlorozi dekoratīvām kultūrām un dekoratīviem zālieniem. Tas ātri noārdās, tāpēc bažas par izskalošanos no augsnes virskārtas pazemes ūdeņos ir minimālas, turklāt ir pilnīgi mineralizēts un, kā novērots, zīdītājdzīvniekiem vai ūdensvidei netoksisks.
            
         
               (3)
            
            
               Heptaglikonskābe (turpmāk “HGA”) ir mikroelementiem paredzēts organisks kompleksveidotājs aģents. HGA ir iedarbīga, bionoārdāma, stabila plašā pH vērtību diapazonā un ar augstu šķīdību ūdenī. HGA Spānijā atļauts lietot jau daudzus gadus, un nav ticis ziņots par kaitējumu ne videi, ne cilvēku veselībai.
            
         
               (4)
            
            
               Lai [S,S]-EDDS un HGA kļūtu pieejami visas Savienības lauksaimniekiem, [S,S]-EDDS un HGA ražotāji ar Vācijas un Spānijas iestāžu starpniecību ir iesnieguši pieprasījumus Komisijai šīs vielas iekļaut Regulas (EK) Nr. 2003/2003 I pielikuma sarakstā, kur norādīti atļautie organiskie helātveidotāji un kompleksveidotāji aģenti. Šīs regulas I pielikumā specificētie aģenti [S,S]-EDDS un HGA atbilst Regulas (EK) Nr. 2003/2003 14. panta prasībām. Tāpēc tie būtu jāpievieno atļauto organisko helātveidotāju un kompleksveidotāju aģentu sarakstam minētās regulas I pielikumā.
            
         
               (5)
            
            
               [S,S]-EDDS un HGA noteikšanai ir pieejamas analītiskās metodes, tāpēc šīs metodes būtu jāspecificē Regulas (EK) Nr. 2003/2003 IV pielikumā, lai būtu vieglāk īstenot kontroles, ko dalībvalstis veic saskaņā ar minētās regulas 29. pantu. 11. metodes apakšvirsrakstam būtu jāatspoguļo, ka HGA ir kompleksveidojošs aģents.
            
         
               (6)
            
            
               N-butiltiofosfora triamīda un N-propiltiofosfora triamīda reakcijas maisījums ar Komisijas Regulu (ES) Nr. 1257/2014 (2) tika iekļauts Regulas (EK) Nr. 2003/2003 I pielikumā. Neseni pētījumi liecina, ka nav starpības, vai tiek lietots abu vielu reakcijas maisījums, vai arī vienkārši to maisījums: amonjaka emisijas būtiski atšķirīgi nemazinās. Tāpēc ieraksts būtu jāgroza, lai šāda maisījuma ražotāji varētu izraudzīties vienu no šiem ražošanas veidiem.
            
         
               (7)
            
            
               Tādēļ Regula (EK) Nr. 2003/2003 būtu attiecīgi jāgroza.
            
         
               (8)
            
            
               Lai būtu drošība, ka [S,S]-EDDS analītisko metodi, kas patlaban tiek validēta, publicēs Eiropas Standartizācijas komiteja, būtu jāatvēl saprātīgs termiņš, pirms piemērot [S,S]-EDDS iekļaušanu Regulas (EK) Nr. 2003/2003 I pielikumā un šā mēslošanas līdzekļa veida jaunās analītiskās metodes iekļaušanu tās IV pielikumā.
            
         
               (9)
            
            
               Šajā regulā paredzētie pasākumi ir saskaņā ar atzinumu, ko sniegusi ar Regulas (EK) Nr. 2003/2003 32. pantu izveidotā komiteja,
            
         IR PIEŅĒMUSI ŠO REGULU.
   1. pants
   Grozījumi
   Regulu (EK) Nr. 2003/2003 groza šādi:
   
               1)
            
            
               regulas I pielikumu groza saskaņā ar šīs regulas I pielikumu;
            
         
               2)
            
            
               regulas IV pielikumu groza saskaņā ar šīs regulas II pielikumu.
            
         2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tomēr regulas I pielikuma 1. punktu un II pielikuma 2. punktu piemēro no 2017. gada 1. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. septembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 304, 21.11.2003., 1. lpp.
   
   
      (2)  Komisijas 2014. gada 24. novembra Regula (ES) Nr. 1257/2014, ar ko groza Eiropas Parlamenta un Padomes Regulu (EK) Nr. 2003/2003 par mēslošanas līdzekļiem, lai pielāgotu I un IV pielikumu (OV L 337, 25.11.2014., 53. lpp.).
   
      I PIELIKUMS
      Regulas (EK) Nr. 2003/2003 I pielikumu groza šādi:
      
                  (1)
               
               
                  iedaļas E.3.1. tabulai pievieno šādu ierakstu:
                  
                              “12
                           
                           
                              [S,S]-etilēndiamīndisuksīnskābe
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7”;
                           
                        
            
                  (2)
               
               
                  iedaļas E.3.2. tabulai pievieno šādu ierakstu:
                  
                              “2
                           
                           
                              Heptaglikonskābe
                           
                           
                              HGA
                           
                           
                              C7H14O8
                              
                           
                           
                              23351-51-1”;
                           
                        
            
                  (3)
               
               
                  iedaļas F.2. tabulā 3. ierakstu aizstāj ar šādu:
                  
                              “3
                           
                           
                              N-butiltiofosfora triamīda (NBPT) un N-propiltiofosfora triamīda (NPPT) maisījums (attiecība 3:1 (1))
                              Reakcijas maisījums:
                              EK Nr. 700-457-2
                              NBPT/NPPT maisījums:
                              
                                           
                                       
                                       
                                          NBPT: ELINCS Nr. 435-740-7
                                       
                                    
                                           
                                       
                                       
                                          NPPT: CAS Nr. 916809-14-8
                                       
                                    
                           
                              Minimāli: 0,02
                              Maksimāli: 0,3
                           
                           
                               
                           
                           
                               
                           
                        
            
         (1)  Pielaide attiecībā uz NPPT daļu ir 20 %.”
   
   
      II PIELIKUMS
      Regulas (EK) Nr. 2003/2003 IV pielikumu groza šādi:
      
                  (1)
               
               
                  B iedaļas virsraksta “11. metode” apakšvirsrakstu “Helātus veidojošie aģenti” aizstāj ar apakšvirsrakstu “Helātveidotāji un kompleksveidotāji aģenti”;
               
            
                  (2)
               
               
                  B iedaļai pievieno šādu 11.9. metodi:
                  
                     “[S,S]-EDDS noteikšana
                  
                  
                     EN 13368-3 3. daļa: Mēslošanas līdzekļi. Helātveidotāju vielu hromatogrāfiska noteikšana mēslošanas līdzekļos: [S,S]-EDDS noteikšana ar jonu pāru hromatogrāfiju
                  
                  Šī analīzes metode ir pārbaudīta starplaboratoriju salīdzinošā testā.”;
               
            
                  (3)
               
               
                  B iedaļai pievieno šādu 11.10. metodi:
                  
                     “HGA noteikšana
                  
                  
                     EN 16847: Mēslošanas līdzekļi. Kompleksveidotāju aģentu noteikšana mēslošanas līdzekļos: heptaglikonskābes hromatogrāfiska noteikšana.
                  
                  Šī analīzes metode ir pārbaudīta starplaboratoriju salīdzinošā testā.”